Solaris Bus & Coach

Solaris Bus & Coach S.A. je poľský výrobca autobusov, trolejbusov a električiek pod značkou Solaris, sídliaci v meste Bolechovo. Dejiny V roku 1994 Krzysztof Olszewski založil firmu Neoplan Polska, ktorá predávala a od roku 1996 aj licenčne vyrábala zájazdové a nízkopodlažné mestské autobusy značky Neoplan. V roku 1999 firma predstavila prvý vlastný autobus Urbino pod značkou „Solaris“. 1. septembra 2001 sa firma Neoplan Polska zmenila na rodinný podnik Solange a Krzysztofa Olszewských – Solaris Bus & Coach Sp. z o.o. V roku 2005 sa firma zmenila na akciovú spoločnosť. Výrobky Mestské a prímestské autobusy Hlavným odvetvím firmy je výroba nízkopodlažných mestských autobusov s označením Urbino. V roku 1999 bol ako prvý model uvedený autobus Urbino 12, neskôr doplnený modelmi Urbino 15, Urbino 18 a Urbino 9 (nahradený modelom Urbino 10). Firma vyrába autobusy aj na stlačený zemný plyn (CNG) a s hybridným pohonom (Urbino 18 Hybrid). V roku 2007 bol predstavený zúžený autobus Alpino s dĺžkou 8,6 m, určený na prejazd úzkymi uličkami starých miest. V roku 2005 bol predstavený prvý čiastočne nízkopodlažný model (Low Entry) Urbino 15 LE, od roku 2008 doplnený modelmi Alpino LE a Urbino 18 LE. V roku 2009 vznikol prímestský autobus InterUrbino 12. Diaľkové autobusy Firma vyrábala diaľkový autobus Vacanza, a to v dvoch modeloch Vacanza 12 a Vacanza 13. Tieto autobusy boli určené hlavne pre poľský trh. Vyrábali sa do roku 2008. Trolejbusy Trolejbusy Trollino sú vyrábané od roku 2001. Sú postavené na karosérii autobusov Urbino a dokončované u výrobcov elektrickej výzbroje alebo u zákazníka. V rokoch 2008–2009 vznikli trolejbusy Škoda 26Tr Solaris a Škoda 28Tr Solaris s využitím karosérie Urbino/Trollino a elektrickou výzbrojou firmy Škoda. Električky V roku 2006 bola podpísaná zmluva medzi Solarisom a spoločnosťami Bomdardier Transportation a Vossloh Kiepe na spoločnú výrobu električiek v Poľsku. Toto konzorcium vyhralo súťaž na dodávku električiek pre Krakov a Gdansk. V roku 2009 predstavil Solaris prvý vlastný model nízkopodlažnej električky pod označením Tramino. Električka má byť dostupná v dvoch variantoch – čiastočne nízkopodlažná (LE) o dĺžke 30 m a nízkopodlažná o dĺžke 32 m. Prevádzka Autobusy Urbino sú využívané v rámci mestskej hromadnej dopravy vo všetkých veľkých poľských mestách. V roku 2000 sa začal export. Prvé autobusy boli dodané do Ostravy a Berlína. V súčasnej dobe je asi 60 % výroby určenej na export. Autobusy Solaris jazdia vo Nemecku, Lotyšsku, Česku, Litve, Švajčiarsku, Taliansku, Maďarsku, Nórsku, Francúzsku, Dánsku, Estónsku, Rakúsku, Švédsku, Grécku, Rumunsku, na Slovensku a Malte. Od roku 2008 sa vyvážajú aj mimo Európu do Spojených arabských emirátov. Trolejbusy Trollino jazdia v Poľsku v mestách Gdyňa, Tychy a Lublin. Mimo Poľska jazdia v Rige, Vilniuse, Tallinne, Ríme, Landskrone, Opave a Ostrave. Vozidlá výrobcu prevádzkované na Slovensku Bratislava Solaris Urbino 15 CNG: 1201 - 1222 30. mája 2007 bola ich prevádzka v Bratislave dočasne prerušená po tom, ako kontrola po požiari jedného z autobusov (ev. č. 1216) zistila, že v niektorých z preverovaných vozidiel nefunguje zabezpečovací mechanizmus elektroventilov (informoval o tom vtedajší predseda predstavenstva bratislavského dopravného podniku Branislav Zahradník). Tento mechanizmus má na starosti po vypnutí vozidla kľúčom zablokovať prívod plynového paliva do motora. Táto chyba zväčšila následky požiaru, ale ešte stále nebola oznámená príčina samotného požiaru. Do premávky boli bratislavské Solarisy napriek tomu opätovne zaradené 29. augusta 2007. Ďalší požiar Solarisu (ev. č. 1222) sa stal 4. januára 2008 na Osuského ulici v Bratislave - Petržalke. Nikto zo zasahujúcich ani z cestujúcich nebol pri požiari zranený. Tentokrát išlo o menší požiar, než ten, ktorý sa stal 30. mája 2007. Solaris Urbino 10: 2001 - 2010 Solaris Urbino 8,6: 1911 - 1916 Solaris Urbino 18: 3211 - 3216 Autobusy tohto typu sú pôvodom z Berlína v trojdverovej verzii. Solaris New Urbino 18: 3221 - 3231 Solaris Urbino 12 Hydrogen: 2601 - 2604 Košice Solaris Urbino 12: 5101 - 5103 Solaris Urbino 15: 3501 - 3535 Autobus s číslom 3535 je z Ostravy. Solaris Urbino 15 CNG: 3701 Solaris Urbino 18: 3901 - 3905 Autobusy s číslami 3904 a 3905 sú z Ostravy. Solaris New Urbino 12: 5104 - 5118 Solaris Urbino 18,75: 3906 - 3920 Autobusy sú z Osla Levice Solaris Urbino III 12: NR-895FZ-896FZ Tieto autobusy premávali pôvodne v Nitre, kde bola MHD prevádzkovaná spoločnosťou Arriva. Vzhľadom na zmenu dopravcu v MHD boli tieto autobusy presunuté do Levíc. Nitra Solaris Urbino III 12: NR-895FZ-896FZ Solaris Urbino III 15LE: NR-706IF NR-339IH NR-357IH NR-360IH Prešov Solaris Urbino II 12: 348 Solaris Urbino III 12: 377-380, 384-386, 391-392, 394-396 Solaris Urbino III 18: 393, 397, 398 Prievidza Solaris Urbino 10,5: PD-654GN PD-382GY PD-420GY PD-516GY PD-724HF PD-496HG PD-500HG PD-502HG PD-587HG Púchov Solaris Urbino 10: PU-971CH PU-381CI PU-452CI Autobusy tohto typu sú pôvodom z rakúskeho mesta Dornbirn, kde boli prevádzkované dopravcom Postbus Žilina Solaris Urbino III 12: 25 - 29 Solaris Urbino IV 12: 61 - 74 Referencie Iné projekty Commons ponúka multimediálne súbory na tému Solaris Bus & Coach Externé odkazy Oficiálna stránka Zdroj Tento článok je čiastočný alebo úplný preklad článku Solaris Bus & Coach na poľskej Wikipédii.